Deon Lamprecht lees voor uit 'Die Brug' | Maroela Media
Ná die oorlog gaan die lewe voort, maar die vrae en geestelike letsels wyk nie. In 2018 keer 'n groep van dié ouddienspligtiges terug na Cuito Cuanavale op soek na afsluiting – en om die wrak te vind van die Ratel waarin 'n makker op die laaste dag van die oorlog gesterf het.
Deon Lamprecht is 'n senior nuusjoernalis en bekroonde artikelskrywer. Hy debuteer met Tannie Pompie se Oorlog (2015) wat 'n topverkoper word.
In sy loopbaan by The Pretoria News, Beeld en Rapport het hy oor feitlik elke onderwerp geskryf, van misdaad en die omgewing tot die Bosoorlog en politiek. Hy was nasionale nuusredakteur van Beeld, stigterredakteur van Media24 se Afrika-kantoor en ook drie jaar lank Media24 se nuusverteenwoordiger in Washington, DC.
Hy is tans 'n herskrywer by Huisgenoot.
Luister hierbo na 'n voorlesing uit Die Brug deur Deon Lamprecht. Die voorlesing word in samewerking met die skrywer en uitgewer moontlik gemaak. Neem kennis dat die voorlesing nie in 'n klankateljee opgeneem is nie, maar deur die skrywer self.
Genre: Militêre geskiedenis
Uitgewer: Delta Boeke
Koop die boek en e-boek by Jonathan Ball Publishers
boekvoorlesing geskiedenis Militêre
Dit voel soos gister wat ons met trots en heldemoed ons God en Vaderland verdedig het teenoor dit wat ons nou regeer.
Ek onthou die angswekende geskree van n "rooioog", ek onthou die angs om n loopgraaf met jou hande en voete te grawe…ek onthou my gesneuwelde makers…
Eks nog steeds half "bossies" en skrik vir alles….alles was verniet…
Ek onthou van die byname van my makers, hul name het met tyd soos mis voor die son verdwyn trouens dit was 40 jaar gelede…